Help:VisualEditor/FAQ/fi

Yleistä

 * Mikä on Visuaalinen muokkain?
 * Visuaalinen muokkain on Wikimedia Foundationin aloitteesta aloitettu ohjelmistoprojekti, joka mahdollistaa MediaWiki-sivujen muokkaamisen ilman wikimuotoilukielen osaamista. Visuaalisella muokkaimella sivujen muokkaaminen muistuttaa tekstinkäsittelyohjelmaa. Muokatessa sivu näyttää hyvin samantapaiselta kuin sen tallentamisen jälkeen.


 * Miksi tämä muutos on tehty?
 * Vanhassa muokkausikkunassa käytetty haastava wikimuotoilu on suurin este ensimmäisen muokkauksen tekemiselle, ja näin ollen suurin este polulle, joka voisi johtaa siihen, että jostakin tulisi hyödyllinen, kokenut jäsen muokkausyhteisössä. Tarvitsemme paremman muokkausohjelmiston, jotta voimme kasvattaa onnistuneiden ensimmäisten muokkauskerran kokemusten määrää. Lue lisää kehitysprojektin aloittamiseen johtaneista ilmiöistä.


 * Mistä saan lisätietoja Visuaalisesta muokkaimen käytöstä?
 * Ohjeita löytyy Visuaalisen muokkaimen käyttöoppaasta.


 * Milloin Visuaalinen muokkain otetaan käyttöön wikissäni?
 * Tämänhetkinen käyttöönottoaikataulu löytyy sivulta mw:VisualEditor/Rollouts. Yli puolet Wikipedioista saivat Visuaalisen muokkaimen valinnaisena ominaisuutena kaikille käyttäjille vuoden 2013 aikana. Visuaalinen muokkain on saatavilla beeta-ominaisuutena lähes kaikille sisäänkirjautuneille käyttäjille kaikissa Wikimedia Foundationin projekteissa, pois lukien Wikisanakirja ja Wikiaineisto.


 * Miksi otatte käyttöön keskeneräisen ohjelmiston?
 * Ohjelmistoon tullaan vielä lisäämään uusia toimintoja, ja sen ongelmia korjataan. Loppujen lopuksi paras tapa virheiden huomaamiseen ja puuttuvien toimintojen tunnistamiseen on ohjelmiston tarjoaminen mahdollisimman monelle käyttäjälle. Ohjelmisto-ongelmat ovat kiusallisia, mutta niitä korjataan jatkuvasti. Nykyinen malli edesauttaa ongelmien nopeaa löytymistä.


 * Löysin ongelman Visuaalisessa muokkaimessa. Miten saan tiedon eteenpäin?
 * Halutessasi ilmoita ongelmasta Phabricatorissa kohdassa "VisualEditor" -tuote. Useimmissa suurimmissa Wikipedioissa on myös wikisivu, joka on tarkoitettu Visuaalisen muokkaimen palautteen antamiseen: katso lista Wikidatassa. Myös MediaWikissä on keskitetty palautesivu.


 * Miten voin ottaa Visuaalisen muokkaimen pois käytöstä?
 * Muokkaa sivua suoraan lähdekoodissa napsauttamalla -painiketta -painikkeen sijaan. Osioiden muokkauslinkeissä napsauta, jolloin osiota voi muokata lähdekooditilassa. Joissakin wikeissä Visuaalinen muokkain on yhä vasta kehitysasteella; tällöin sen voi ottaa pois käytöstä käyttäjäasetusten Beeta-välilehdeltä. Muissa wikeissä Muokkaaminen-välilehdeltä löytyy valintaruutu Ota Visuaalinen muokkain väliaikaisesti pois käytöstä.


 * Kaipaamani toiminto puuttuu Visuaalisesta muokkaimesta. Miten saan toiveeni eteenpäin?
 * Jotkin toiminnot ovat tällä hetkellä työn alla tai suunnitelmissa (kuten tuki runoille tai nuoteille). Lisätietoa löytyy myös sivuilta Kartta, Wikimedia Engineeringin Tavoitteet-sivu vuosille 2015–2016 ja Phabricator workboard. Jos tästäkään huolimatta et löydä tietoa toivomastasi ominaisuudesta, voit lähettää ideasi kehittäjille vastaavasti kuin ilmoittaisit ohjelmisto-ongelmasta.


 * Onko wikitekstin muokkaaminen mahdollista sen jälkeen, kun Visuaalisesta muokkaimesta tulee ensisijainen muokkain?
 * Kyllä. Vaikka Visuaalista muokkainta tarjotaankin oletuksena kaikille käyttäjille, tapa muokata "lähde"-tekstiä tulee pysymään. Ei ole suunnitelmia sen poistamiseksi.


 * Voinko käyttää tunnettuja wikimerkintätapoja, kuten  ja  Visuaalisessa muokkaimessa?
 * Et. Tällä hetkellä nuo koodit käynnistävät linkki -ja mallinetyökalut. Jos käytät wikimerkintätapaa artikkelissa, saat virheilmoituksen. Katso Visuaalisen muokkaimen käyttöopas Visuaalisen muokkaimen käyttämistä varten.


 * Miksi selaimeni ei ole tuettu?
 * Modernin muokkauskäyttöliittymän rakentaminen Wikipediaan ja sen sisarprojekteihin on tekninen haaste, mutta se on mahdollista käyttämällä moderneja webtekniikkoja -ja standardeja. Valitettavasti jotkin selaimet eivät tue monia toimintoja, joita tarvitsemme Visuaaliseen muokkaimeen. Teemme parhaamme tukeaksemme yleisimpiä selaimia: Visuaalinen muokkain toimii hyvin suosituimpien selainten viimeisimpien versioiden kanssa: Firefox 15 ja uudemmat; Iceweasel 10 ja uudemmat; Safari 7 ja uudemmat; Chrome 19 ja uudemmat; Opera 15 ja uudemmat; Microsoft Internet Explorer 10 ja 11. Tuki Internet Explorer 9:lle on suunnitelmissa. Vanhempien selainten rajoitusten kiertämisen yrittäminen veisi resursseja parannuksilta, jotka hyödyttäisivät suurimpaa osa käyttäjistä. Kehotamme sinua päivittämään selaimeen, jota tuetaan, ja, jos et voi, jatka muokkaamista käyttäen wikitekstimuokkainta. (Katso VisualEditor/Target browser matrix tarkempia tietoja varten.)


 * Toimiiko Visuaalinen muokkain Wikiaineiston ProofreadPagen kanssa, tai Wikisanakirjan mallineiden kanssa, tai muiden toimintojen, joita Wikipediassa ei ole?
 * Visuaalinen muokkain on taipuvainen jokaiseen Wikimedian sivustoon. Kuitenkin Wikisanakirjan suuri riippuvuus mallineista tulee vaatimaan paljon työtä yhteisön jäseniltä, jotta TemplateData saadaan käyttöön, ja Wikiaineiston ProofreadPage-työkalu vaatii lisätyötä sujuvan integroimisen kanssa.


 * Voinko asentaa Visuaalisen muokkaimen henkilökohtaiseen wikiini Wikimedian ulkopuolella?
 * Kyllä, omalla riskilläsi. Laajennukset VisualEditor ja Parsoid ovat saatavilla ladattavaksi, mutta ne ovat yhä kokeellisia; huomaa että Parsoid vaatii nodeJS:n. Jos asennat ja käytät niitä, kerro meille Phabricatorissa mikä toimi ja mikä ei.


 * Tekeekö Visuaalinen muokkain automaattisia korjauksia sivuihin?
 * Useimmissa tapauksissa Visuaalinen muokkain ei tee muutoksia rivien muotoiluihin, joita ei suoraan olla muokkaamassa. Tapauksissa, joissa merkintätapa on jo virheellisesti käsitelty (esim. taulukot, joita ei ole suljettu), se voi yrittää korjata ne.


 * Kysmykseni ei ole täällä. Missä kysyn?
 * Voit kysyä Visuaalisen muokkaimen palautesivulla wikissäsi (katso lista Wikidatassa) tai keskitetyllä palautesivulla mediawiki.orgissa.